וה' המטיר על סדום וגו': דעת קלער' וראז' כי ירדה אש מן השמים (fulmina) והבעירה החמר והנפט שהיה מפוזר בקרקע הככר ההוא. ונקראה האש מן השמים גפרית, כי תניח אחריה ריח גפרית, וכן כתוב ימטר על רשעים פחים אש וגפרית (תהלים י"א ו'), ואבני אלגביש אש וגפרית אמטיר עליו (יחזקאל ל"ח כ"ב), ואולי האש שאחזה בחמר שהיה במעי הארץ גרם גם כן רעש ומפלה. וענין מהפכת סדום הזכירוהו ג"כ סופרי העמים, עיין סטראבון ספר י"ג, טאציטוס (Hist. lib. 5. Cap. 6.) דיאודורוס סיקולוס ס' י"ט, פליניאוס ס' ה' פרק ט"ז, Solinus פרק ל"ו. וקלער' רואה ג"כ דמיון גדול בין ספור זה לספור אובידיוס (Metam. lib. 8 616-724) מענין Philemon et Baucis, ואומר כי של אובידיוס נולד ממהפכת סדום.